Vi er en familie med fem barn som bodde to netter i leiligheten. Vi besøkte Firenze for å se byen og bevegde oss til fots under hele oppholdet. Leilighet har glimrende beliggenhet med kort avstand til de aller fleste severdighetene.
Viktige momenter:
Gardiner og lemmer gjør det mulig å blende av leilighetene fullstendig slik at man kan sove lenge ii mørke selvom solen steker ute. Aircondition fungerte også ypperlig og sørget for behagelig temperatur i alle rom i leiligheten.
Det er en egen innmurt safe/pengeskap i leiligheten med nøkkel i. Det ga en ekstra trygghet når pass og ekstra kort ligger trygt forvart.
Det er std europeisk stikkontakt på badet.
Dusjen har ganske dårlig trykk og det tar lang tid å skylle ut shampoo etc, men ellers grei med tanke på temperatur.
Gode myke senger til motsetning til de ulidelig harde sengene vi opplevde på de andre stedene vi bodde i Toscana.
Leiligheten ligger i andre etasje (norsk 3dje), så det er en del trapper å gå opp og ned.
Vaskemaskin og oppvaskmaskin på kjøkkenet og kjøleskap som holdt alt godt og kaldt.
Konklusjon. Veldig fornøyd med oppholdet og kommer gjerne tilbake igjen.